Diari Oficial de la Generalitat Valenciana


Sumari del DOGV 6983, del 12-03-2013 (2013/2070)

Notificació de la sentència dictada en el procediment ordinari número 929/2011.
-------------------------------------------------------------------------------

### Dades del document

Número de DOGV
:   6983

Data del DOGV
:   12-03-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/2070


Organisme emissor
:   Jutjat de Primera Instància Número 1 de Catarroja

Tipus de document
:   Edicte

Notificació de la sentència dictada en el procediment ordinari número 929/2011. [2013/2070]  
Assumpte civil 000929/2011   
Helena Agustí Pons, secretària judicial del Jutjat de Primera Instància número 1 de Catarroja (València), per mitjà d'este edicte faig saber que en este Jutjat se seguix el procediment ordinari número 000929/2011 a instància de la Comunitat de Propietaris de l'avinguda de Campanar, 74 de València, contra Carteles Informativos, SL; en estes actuacions s'ha dictat sentència que té l'encapçalament i la dispositiva que són, literalment, com seguix:   
«Sentència  
Catarroja, 15 d'octubre de 2012.  
M.ª Leticia Ruiz Pacheco, jutgessa substituta del Jutjat de Primera Instància número 1 de Catarroja, he vist les actuacions de juí ordinari número 929/2011, seguides a instàncies de la Comunitat de Propietaris de l'avinguda de Campanar, número 74 de València, representada per la procuradora dels tribunals senyora González Rodríguez i assistida del lletrat Bruno Camps Mascaró, contra Carteles Informativos, SL, declarat en rebel·lia, sobre reclamació d'una quantitat i sobre la base de les següents [...]  
Dispositiva   
Estime la demanda formulada per la Comunitat de Propietaris de l'avinguda de Campanar, 74 de València, representada per la procuradora dels tribunals senyora González Rodríguez i assistida del lletrat Bruno Camps Mascaró, contra Carteles Informatius, SL, declarat en situació de rebel·lia processal, i declare que esta és procedent i en conseqüència dec: 1) Declarar l'extinció dels contractes d'arrendaments sobre els espais de la fatxada de dimensions 6 x 8, 3 x 8 i 3 x 8 metres; 2) Condemnar la demandada al pagament de la quantitat de 14.321,38 euros a més de les rendes que es produïsquen des de la interposició de la demanda fins al compliment efectiu de la sentència; 3) Condemnar la demandada que es deixe a costa seua la fatxada en perfecte estat després de retirar els emplaçaments existents en l'actualitat en la fatxada; 4) Condemnar la demandada als interessos moratoris que corresponguen d'acord amb el fonament de dret tercer. 5) Condemnar la demandada al pagament de les costes processals.  
Notifiqueu la present resolució a les parts, i feu-los saber que, en contra es pot interposar recurs d'apel·lació davant de l'Audiència Provincial de València, per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació (art. 458 LECn). Així mateix, per a interposar-lo cal consignar com a depòsit 50 euros, que s'han de consignar en el compte de depòsits i consignacions d'este Jutjat, amb l'advertència que no s'admetrà a tràmit cap recurs que no tinga el depòsit constituït i, tot això, de conformitat amb la Llei Orgànica 1/2009, de 3 de novembre.   
  
Expediu una testimoniança d'esta sentència i uniu-la a les actuacions; l'original de la sentència haurà d'incorporar-se al llibre de sentències d'este Jutjat.  
Esta és la meua sentència, que pronuncie, mane i firme.»  
Atés que es desconeix el domicili o residència actuals de la part demandada, per resolució de data de hui i de conformitat amb el que disposen els articles 156.4, 164 i 497 de la Llei 1/2000, s'ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de la sentència a la demandada en parador desconegut.  
  
  
Catarroja, 4 de febrer de 2013.- La secretària judicial: Helena Agustí Pons.